Български проект „Мини къща“ | Craftsman's Blog\n« Пергола в градината\nКурортното селище Cabot Cove »\nPosted април 12, 2011 by craftsmanbg in Архитектура, Градински Къщи, Двор и Градина, Екстериор, Сглобяеми Къщи.\tTagged: Архитектура, Дървени Къщи, Екстериор, двор, къщички, малка къща, kashti, сглобяеми къщи.\t107 коментара\nПредложението дойде от нашия читател Ивайло Найденов, който предложи да направим нещо подобно на френската разработка на фирмата Carre D’etoiles – French Cube. Който се интересува може да разгледа сайта им, а тук ще публикувам някои снимки на тази разработка:\nЛично на мен Френския куб ми харесва от гледна точка на функционалността, и но не ми харесва като дизайн. Проблема е че е мислен да бъде колкото се може по-евтин за производителя затова и детайлите са орязани и визията куца страшно много. Другия момент, който не ми харесва е че този куб няма никаква изолация и зимно време ще е трудно да се използва. Предполагам, че малкия му размер ще позволи да се отоплява с мини камината, която се вижда на сайта, но по всичко личи, че проекта не е мислен като за зимна употреба.\nНека направя кратък анализ на френския куб:\n1. Метална конструкция е използвана за основата, 4-те ъгъла и покрива.\n2. Стените са от дървени дъски монтирани за металната конструкция, без никаква изолация.\n3. Най-новия вариант на френския куб (вижда се на сайта им) е с пластмасова отливка за покрив.\n4. Цялата функционалност идва от оптимизацията на интериорните решения.\n5. Производителя е търсил да минимизира разходите, като с това е постигнал нещо, което върши работа, но е по-скоро грозно и неуютно.\nЕто защо във връзка в българския проект по който сега искаме да работим бих искал да обърна внимание на следните фундаментални въпроси:\n1. За каква цел ще се използва мини къщата? Къщичка в задния двор? Вила? Място за отдих в планината? За постоянно живеене?\n2. Искаме ли да има изолация?\n3. Какъв е оптималния размер, който да комбинира мобилност и функционалност?\nЩе има още много въпроси, но тези са сред основните, с които трябва да започнем.\nЕто насоките по които аз бих работил:\n1. По-добър дизайн на екстериора и интериора. Аз лично бих предпочел класически покрив за мини къщата, който създава много по-голям уют:\nНе знам за вас, но аз многократно бих предпочел нещо такова пред френския куб.\n2. Конструктивна реализация на проекта. Веднъж като са ясни дизайна и размерите, на такава малка конструкция е сравнително лесно да се направи конструктивно решение. Аз бих предпочел вариант със изолация.\n3. Интериорните решения. Тук могат да се разработят много варианти и да се мисли в посока на това функционалното да бъде също и красиво.\n4. Допълнителни детайли. Хубавото на един такъв проект е да може да се добавят лесно детайли, които да увеличават функционалността и красотата му.\nМалките допълнителни детайли са голяма радост за собственика на подобна красота.\nИ така има много още какво да се каже. С написаното по-горе слагам началото на проекта. Нека който е заинтересован да се чувства свободен да се включи с идеи, предложения, информация и решения.\nPosted by Ивайло Найденов on април 12, 2011 at 09:12\nМного се радвам на поставеното начало!\nТрябва ли да се ограничаваме само до един вариант? Френският куб с размери до 3,50 метра има предимство при транспортиране – няма нужда от пилотна кола и разрешение от централна администрация. Иначе и на мене повече ми харесва двускатния покрив.\n1. Моята tiny house бих искал да използвам целогодишно. Няма да е за постоянно живеене, а по-скоро селска къща. До 2 месеца ще сме закупили и парцел. Но това не бива да ограничава идеята. Мисля си, че вариантите биха могли да бъдат много – и като дизайн, и като предназначение. Защо не къща за гости в задния двор на основната къща? С не толкова добра изолация (няма да се използва постоянно), но с всички интериорни удобства.\n2. При мен бих искал да им изолация като „истинска“ къща. Но в зависимост от бюджета и предназначението бихме могли да помислим за варианти.\n3. По отношение на размерите първоначално се бях спрял на 4 х 4 метра. После прецених, че вариантът 3,66 х 3,66 би бил по-удобен и по-евтин за изработване, защото ще се използват цели OSB3 плоскости. Но това са моите разсъждения на лаик. За мобилния вариант вече споменах – там размерът е добре да е под 3,50 при височина до 4,00 метра.\nPosted by craftsmanbg on април 12, 2011 at 13:48\nВарианти безспорно ще трябва да има. Но за да не се разпокъсаме първо трябва да се фокусираме на един основен базов вариант, който да позволява upgrade.\nМожеш ли да да дадеш някакъв линк в който се виждат ограниченията по закон за транспортиране на фургони? За да можем да видим точно какви са ни лимитите в габарита.\nOSB може и да не се използва, зависи как ще подходим към конструкцията. Французите са го направили по възможно най-евтиния начин и аз не знам дали няма да ни се наложи да приложим подобен подход, като изключим металната конструкция. Мен ми се иска къщата да се измисли така, че всеки да може да си я направи сам.\nИма и вариант при който да се направи къщата на колела, това ще оскъпи не малко, но пък ще даде възможност за по-гъвкава употреба. Например, отивате на планина, или на море или за риба и си носите квартирата със себе си.\nPosted by Ивайло Найденов on април 12, 2011 at 14:10\nЕто линк към частта от закона:\nВсе пак мен ме интересува и нещо по сериозно. С истински стени и изолация. Да може да се обитава целогодишно.\nPosted by craftsmanbg on април 12, 2011 at 15:52\nДобре ето какво ни интересува нас:\n(3) Когато пътно превозно средство (с ремарке или без ремарке) заедно с товара има ширина от 2,50 до 3,50 метра, височина от 4 до 4,50 метра и общо тегло до 30 тона, движението му се извършва с разрешение на ръководителя на организацията, която превозва товара.\n(4) Когато пътното превозно средство или товарът имат размери, по-големи от дължина 22 метра, ширина 3,50 метра, височина 4,50 метра и общо тегло над 30 тона, движението му се извършва с разрешение от Главното управление на пътищата при Министерството на транспорта и от Министерството на вътрешните работи. В този случай пред пътното превозно средство трябва да се движи съпроводителен автомобил на превозвача или товародателя, който отпред или отгоре носи знак N:35 и табела с надпис „Извънгабаритен товар“, а от лявата страна – развят червен флаг.\nЗначи ограниченията ни са 3,50 м на ширина и 4,50 м на височина. Аз бих казал за да нямаме проблеми е добре да се ограничим в нещо от рода на 3,40 м ширина и 4,40 м на височина.\nЕдин въпрос към Ивайло, ти например в какъв бюджет искаш да се побереш?\nPosted by Ивайло Найденов on април 12, 2011 at 17:51\nМисля си за нещо около 15 000 лева. Ако може по-малко, по-добре! 🙂\nPosted by craftsmanbg on април 12, 2011 at 18:17\nЕто няколко въпроса:\n1. Какво очакваш да се включва в този бюджет? Интериорно и екстериорно?\n2. Сам ли ще си правиш всичко?\n3. На место ли ще го правиш или ще се транспортира?\nPosted by Ивайло Найденов on април 12, 2011 at 18:36\n1. Екстериор и интериор.\n2. Сам не бих могъл, нямам никакви познания и умения в тази област. По-скоро ми се иска да разчитам на майстор, на когото бих могъл да помагам в грубата работа. Разчитам много и на твоята помощ.\n3. Предпочитам всичко да се прави на място. Не цяла основа, а ивичеста, ако така се нарича. Дървена рамка, а не готови панели и т.н.\nДнес обиколих няколко парцела в едно село около Русе.\nPosted by Ивайло Найденов on април 12, 2011 at 18:38\nВсъщност това го приемам като пилотен проект, който би могъл да има две цели:\n1. Подготовка за строителство на по-голяма къща.\n2. Евентуално комерсиализиране на идеята, т.е. предлагане на пазара на подобни мини къщи. Тук биха могли да се разработят безкрайно много варианти като дизайн, бюджет и т.н.\nPosted by craftsmanbg on април 12, 2011 at 20:13\nПод интериор и екстериор имах предвид какво очакваш да се включва в интериора и екстериора?\nПо отношение на материалите има няколко подхода:\n1. Класическа дървена конструкция от пода до покрива. Като тук идват два подварианта:\n– с клинозъбно слепен вносен калиброван материал сечение 6х10 см\n– с обикновен български дървен материал със сечение 5х10 см, който след калиброване че падне на около 4,5 х 9,5 см.\nРазликата е в солидността и цената.\n2. Използване на SIP системата, при която всичко се прави от SIP панели.\n3. Метална конструкция върху основа от метална скара или основа от олекотен бетон. Този подход е подобен на това, което французите са направили.\nНа този етап, аз съм привърженик на първия подход, с по-евтините материали, особено за прототипа.\nPosted by Ивайло Найденов on април 12, 2011 at 20:24\nИ на мен ми допада първия вариант. Изолацията?\nPosted by craftsmanbg on април 12, 2011 at 21:21\nИзолацията ще бъде между гредите на конструкцията. Може да се избира между следните варианти:\n1. Най-евтиния вариант – минерална вата на ролки:\n2. Плочи от каменна вата с различна плътност (30, 50 или 70 кг/кубик – според бюджета):\n3. Впръскана целулозна изолация (за целта трябва да се наема фирма изпълнител).\nPosted by Ивайло Найденов on април 12, 2011 at 21:29\nА отвън няма ли да има изолация? И как приемаш рамерите 3,66 х 3,66 метра?\nPosted by craftsmanbg on април 12, 2011 at 22:10\nНа този етап не виждам нужда от външна изолация, помещението е изключително малко и лесно ще се отоплява.\n3,66 х 3,66 метра няма как да става, закона ограничава до 3,50 м ширина и за да е по-безопасно трябва да слезем до 3,45 м или 3,40 м. Дължината ще се мисли според функционалността. Но аз мисля че поне 4-5 м ще са нужни.\nPosted by Dreamy on април 12, 2011 at 20:51\nТези къщички са много компактни, преди време даваха по Discovery как студенти на Запад живеят в тях.\nPosted by Иван Иванчев on април 12, 2011 at 22:48\nЗдравейте,уникален блог сте сътворили, следя го отдавна, но едва сега набирам смелост да пиша.Темата е страхотна и ме вълнува мен самия дълги години.Темата за дървените къщи и в частност идеята за компактна лесно преносима и с всички удобства българска такава.Аз съм в строителния бизнес дълги години и твърдото ми убеждение, че ще има успех.Както и търсене въпреки така наречената криза, натрапена отвън.Бройте ме и мен за идеята – специалист съм в областа на дограмата/всички видове/ с над 20 години стаж.Също така имам и солидни знания и умения по всички довършителни работи по една къща.\nЛично мен Френския куб ми допадна.\nPosted by craftsmanbg on април 13, 2011 at 20:32\nРадвам се, че се включваш по темата. Ти от кой край на България си?\nPosted by Иван Иванчев on април 13, 2011 at 20:59\nОт София съм.Също така съм се запалил по дървото Пауловния и мисля да копна едни 15 декара с него в Силистренско, тази годима ако не ми мине котка път.И ако е рекъл господ след едни 6-7 год. материала е осигурен.\nPosted by craftsmanbg on април 13, 2011 at 22:49\nИ аз мислих за Пауловнията, имам земя, но първите две години иска непосредствена грижа и няма да мога да го наглеждам, затова съм оставил на по-късен етап.\nPosted by Ивайло Найденов on април 14, 2011 at 10:20\nДървесината от пауловния става ли за timber frame house?\nPosted by Иван Иванчев on април 14, 2011 at 11:40\nНямам представа, само знам че дървесината е мека,без чворове, изключително права с много добри шумопоглъщащи свойства/използва се за направа на музикални инструменти/ много нисък процент влага и в Япония дървените къши са направени изключително от това дърво.\nPosted by craftsmanbg on април 14, 2011 at 14:39\nА аз се чудех защо японските къщи плуваха като коркови тапи по време на цунамито.\nPosted by Краси on май 24, 2019 at 17:03\nИ аз искам дървена да строя – две стаи, около 36 кв. От масивна иглолистна, с отлична изолация. На бетонни блокчета.\nPosted by Ивайло Найденов on април 13, 2011 at 10:08\nРазмерите 3,66 х 3,66 са за това, което искам да направим стационарно. Височината също би могла да е 3,66. Подпокривното пространство ще се използва за спалня.\nМобилните варианти биха могли да се мислят след този пилотен проект.\nКолкото до интериора, би ми се искало да има много светлина и всички удобства, които ги има и тук: http://www.twelve3.ca/\nPosted by craftsmanbg on април 13, 2011 at 20:31\nНие трябва да се фокусираме върху работата по мобилния вариант, защото той ще може да се ползва от повече хора, ето защо трябва да поберем габаритите в 3,50 м за да спазим закона и да няма проблеми по преместването. Също така не мисли, че нещо спестяваш ако размера е кратен на 1,22 м ширината на OSB.Първо по качествените OSB плочи са на 1,25 и второ в най-добрия случай ще спестиш 1 плоча, което е 30 лв. С други думи не е сериозно спестяване на нищо.\nАз лично бих работил по продълговат мобилен вариант със скосен покрив. Куба е характерен за упадъчните тенденции на модернистичните дизайни с които този блог се бори и ние няма да изневерим на принципите си. Ако разработя нещо, то ще трябва да е пропорционално, хармонично и красиво. Правоъгълни фургони се продават навсякъде по околовръстното.\nPosted by Краси on май 24, 2019 at 17:06\nPosted by Ивайло Найденов on април 13, 2011 at 16:36\nВ събота ще правя оглед на няколко парцела. От моя страна нещата се движат! 🙂\nPosted by Иван Иванчев on април 13, 2011 at 20:29\nЗдравейте, отново ще се намеся в разговора.Става въпрос за мобилния вариант на къщата.Моето мнение е, че красотата и функционалноста на къщата идва от височината от 3.66 м, За съжаление е почти невъзможен транспорта на такава височина сграда.Лично аз има камионче бордово с възможно най-ниската база /86 см. от земята/ специално за транспорт на дограма,Карал съм от София до морето конструкции на височина 3,10 м. и няма да ви казвам какво приключение беше.А за по-голямата тежест на къщата си е нужен по-сериозен камион, а там вече няма толкова смъкнати бордове.\nPosted by Ивайло Найденов on април 13, 2011 at 20:48\nДобре де, дайте да опитаме стационарен вариант. И без друго съм решил да го правя.\nPosted by craftsmanbg on април 13, 2011 at 22:51\nКакви точно са били конкретните проблеми с тази височина – 3,10 м? Може ли повече подробности? Аз гледам че в БГ се продават фургони и подвижни къщички и не съм забелязал да са се оплакали от невъзможност да си придвижат стоката поради проблеми с височината.\nСега като гледам пак закона:\nвиждам, че в ограничението 4-4,5 метра височина се включва и височината на превозното средство. Някой има ли информация какви са височините средно на бордовете на камионите, които биха могли да пренасят подобно нещо?\nPosted by Иван Иванчев on април 13, 2011 at 23:33\nТака е за грижата първите 2 год, но това не е болка за умиране става с едноседмично наглеждане, иначе винаги ще се намери кой да се грижи.А относно проблема с транспорта той е в жиците/на повечето места са увиснали под необходимите 4,50- 5 м./,навеси на бензиностанции,мостове и всички подобни които не ги забелязваме когато сме с колите.В закона наистина пише 4,50 но я измерете жиците в някой краен квартал на София.Особено ако се е краднало повечко ток.А в малките населени места направо си беше практика.Лично моето мнение е че над 4.10 – 4,15 височина направо си е авантюра.\nPosted by Ивайло Найденов on април 13, 2011 at 23:39\nЗначи няма подкрепа за моя вариант? 🙂\nPosted by craftsmanbg on април 14, 2011 at 00:00\nЗа да си струва проектирането и измислянето на такова нещо със всичките му технически и визуални детайли то трябва да е нещо универсално, което да може да се ползва масово. За непреместваем проект, не си струва да се прави толкова малък, защото малцина ще са готови на нещо толкова малко ако няма да искат да се мести и да се ползват от законовите удобства с които се ползват фургоните. (Т.е без строителни разрешителни, урегулиране на парцели и прочие).\nЕто защо аз намирам разработката на немобилен вариант за нерентабилна. Да не забравяме, че идеята започна от френския куб, а той е мобилен, и мобилността е фундаментална характеристика за този проект.\nPosted by Ивайло Найденов on април 14, 2011 at 00:39\nКакво точно имаш пред вид под мобилност? Нещо като каравана, на колела? Мисля, че трябва да се съобразим с българската действителност. Транспортирането на извънгабаритен товар е сложна работа, особено по нашите пътища. Идеята на tiny house не е толкова в мобилността, колкото в компактността.\nPosted by craftsmanbg on април 14, 2011 at 01:05\nИмам предвид да може да се пренася като фургон. В България бизнеса с фургони си върви безпроблемнo и всичко се транспортира без проблеми. Важното е да нацелим максимално голямата безопасна височина.\nПредимството на мобилността не е само в това, че може да се премества, а в това, че закона третира мобилните къщи по съвсем друг начин от немобилните. Няма нужда от строителни разрешения, само информиране на общината за поставяне на фургон.\nСъщо фургона като бизнес модел е много по-практичен, прави се на едно място и може да се праща навсякъде, дори в чужбина.\nPosted by amarr on април 14, 2011 at 01:42\nИдеята ви за българска разработка на мини къща е чудесна,но изказвания от рода на “ Куба е характерен за упадъчните тенденции на модернистичните дизайни с които този блог се бори и ние няма да изневерим на принципите си“ са просто просто нелепи.За упадъчни тенденции и изкуство слушахме 50 години и резултатите са видни навсякъде.Това,че не харесвате един стил не означава,че е упадъчен или грозен-просто е различен,с различна естетика,особености и свои почитатели.Колкото до скосения покрив-той сам по себе си едва ли може да направи една къща красива.Всички сме виждали красиви къщи с плосък покрив,както и кошмарни творения с кулички.Разбира се,обратният вариант също го има.А и плоският покрив при добре обмислен проект може да се използва като тераса,което при една компактна къща е не малък плюс.\nPosted by craftsmanbg on април 14, 2011 at 02:25\nВсъщност резултатите, които са видни навсякъде са именно кубове и паралелепипеди на панелки и мавзолеи, които ни заобикалят отвсякъде. Това обаче е съвсем друга тема и е добре да не разводняваме конкретната дискусия по проекта.\nPosted by craftsmanbg on април 14, 2011 at 02:26\nГоворейки си за транспорт. Една такава ниска платформа, няма ли да е подходяща за транспорт на по-висока конструкция?\nPosted by Ивайло Найденов on април 14, 2011 at 09:04\nВсе пак би ли ми помогнал при проектирането на моя вариант? Колко би ми струвал подобен проект?\nPosted by craftsmanbg on април 14, 2011 at 14:29\nТи искаш куб. Конструкцията на куба е лесна, но оптимизацията на интериора е това, което прави цялото нещо функционално. А това иска страшно много внимание и време. Аз за момента едвам мога да отделя време за един проект, и го правя защото смятам, че има голям смисъл и полза за всички. Но както казах и преди много по-добре е да се фокусират силите върху нещо универсално и преместваемо.\nВ момента се боря с пропорциите и при тия лимити, които имаме за движение по пътищата, пропорциите никак не е лесно да се докарат. Има и няколко варианта по които може да се подходи към покрива и все още не знам, кой ще пасне най добре.\nPosted by Иван Иванчев on април 14, 2011 at 11:37\nСтрахотно ремарке.Мащабирано мисля, че е някъде 60-70 см. високо.До 4.20 нагоре всичко е наше…………..и всички клони по пътя също.\nПроблема според мен ще дойде при крайната точка на дестинацията, по малките селски улички или крайградските зони.Всички знаем какво представляват.Все пак никой няма да си сложи къщурката на магистралата.Иначе ремаркето е много добро.Лошото само е че маневрира като голям ТИР\nPosted by Иван Иванчев on април 14, 2011 at 21:05\nВсъщност погледнете тези юнаци, http://www.mig-03.com/ разглеждал съм техни къщи.Те са много нискобюджетни, по мое скромно мнение и толкова некачествени.Аз съм ги посещавал,вярвайте ми ИЗОБЩО не се оплакват от кризата и липса на клиенти.Те ги транспортират с техен монокамион с кран и максималната височина на билото е 2,60м. Има една тяхна мостра и на входа на Практикер в Люлин\nPosted by craftsmanbg on април 14, 2011 at 21:52\nДа запознат съм с тях и с това, което правят. Говорил съм със собствениците и мисленето им беше като на технолог среден клас във фабрика по време на комунизма. Горките хора се мъчеха всячески да си скрият технологията, въпреки, че на мен ми е пределно ясно, какво правят и как го правят. Тяхното са къщички от метал, стиропор (EPS) и мазилка, със основа от олекотен бетон. Имат страшно много работа поради ниските цени. Изпълнението е на нивото, което може да се постигне в селско хале с евтина селска работна ръка. Ако човек има малко пари и на всяка цена трябва да вземе нещо, те ще му свършат работа.\nАз искам да направим нещо красиво и изпипано, което да радва окото с детайл и функционалност. При този проект 70% от усилията ще отидат в интериорните решения.\nВ момента мисля в посока на нещо такова:\nКато максималната височина ще е 3,20 м. За съжаление при такъв лимит във височината трудно ще се постигне добра визуална пропорция на нещо двускатно.\nPosted by Иван Иванчев on април 14, 2011 at 21:53\nКато си говорим за преместваеми фургони погледнете тези.Хващат окото и както се казва – всичко е в детайлите.http://www.roulottes-de-campagne.com/photo-gallery_147_page_uk.html\nPosted by craftsmanbg on април 14, 2011 at 21:57\nДа това са „циганските фургони“ Версия на колела може да се измисли, но тя ще бъде доста по-скъпа, затова ми се иска първо да разработим базов модел без колела и след това да се мислят оскъпени варианти.\nPosted by Иван Иванчев on април 14, 2011 at 22:30\nТака е колелата оскъпяват,но с 4 крика се махат и се ползват за другата къща, а така и собствениците няма да ги е страх, че някой хубав ден фургона наистина няма да отпътува като ‘цигански’.Другото положително при този вариант е че височината от 3,50 при билото е напълно постижима.\nPosted by craftsmanbg on април 14, 2011 at 23:03\nАз си мислих за поръчково ремарке, което да е измислено именно по този начин – да има ниска база а колелетата да са извън мястото отредено за товара. Сиреч нещо такова:\nPosted by Иван Иванчев on април 14, 2011 at 23:39\nМислим почти еднакво.Узаконявал съм разни возила в Технотест, поне допреди 5-6 год. не беше проблем.Сега незнам как е.Проблема ще е при стоварване на мястото една машиносмяна на кран е поне 500 лв. оделно транспорта да речем до язовир “ Ивайловград „. Докато ако самата къща има отдолу две водещи греди по посока на движението няма да е проблем да се закрепят с проста конструкция двата моста с колелата.\nДаже предния може да се направи да завива на неголям радиус.Пристига се в гората или на язовира теглена от малко по-мощен микробус оборудван като работилница/ имал съм такъв в Австрия голямо удобство е/вадят се криковете подлагат се бетонните блокчета и …………сядай на салатка и ракийка.\nPosted by craftsmanbg on април 15, 2011 at 00:12\nДа, но това вече е превозно средство, което трябва да се узакони само по-себе си. И ще искат да има регистрационен номер, защото вече не е товар, а каравана, или товарно ремарке. Не знам дали е възможен някакъв друг режим за подобно превозно средство, каквото да закачиш зад колата на колела, това става превозно средство и подлежи на регистрация.\nПо отношение на крана. Може и да не е кран, а някой мотокар, както се вижда на снимките на френския куб. Или ето още един вариант, който елиминира крана:\nPosted by Ивайло Найденов on април 15, 2011 at 16:38\nОсновната идея на „tiny house“ движението (да го наречем така) не е толкова мобилността, колкото ниските разходи, намаляването на влиянието върху околната среда. На мене честно казано не ми стана ясно на какъв модел се спряхме? Дървена къща на колела? Някаква подвижна барака, която мога да натоваря на ремаркето си? Нещо като каравана? Лично аз си мислех за съвсем пълноценна мини къща, в която да могат да живеят двама души. Енергоефективна, с красив и функционален интериор.\nPosted by craftsmanbg on април 15, 2011 at 19:56\nЕдна от най-важните характеристики на подвижната къща в българските условия е че се избягват всички строителни разрешения и изисквания за регулация на парцела, а това само по себе си е огромно предимство, което в никакъв случай не трябва да губим.\nВ момента имаме правителство, което работи по програма за намаляване имотността на българския народ. Полагат всякакви усилия да издирват и събарят имотите на хората под всякакви предлози и оправдания. Мобилната къща е вид отговор на този политически натиск. Това не трябва да се подценява.\nАко четеш изписаното до момента по проекта ще видиш, че не говорим нито за дървена къща на колела, нито за подвижна барака, която да можеш да натовариш на ремаркето си. Проекта остава точно това с което започнахме а именно – да постигнем функционалността на френския куб, но да го направим по-красиво и в интериора и екстериора, а още да има и добра изолация за да може да се ползва целогодишно.\nКъщичката трябва да може да се премества точно като френския куб и това ще й даде законов статут на фургон. Точно за този статут се борим и той е една от най-важните характеристики на проекта.\nЗа момента ето как се движат нещата:\n1. Под на къщичката 3,20 х 3,80. Това позволява да има пълно фукционална баня с всички екстри – мивка, тоалетна чиния, душ кабина и бойлер. Обмислям вариант да може да се сложи и комбинирана пералня със сушилня.\n2. Едноскатен покрив с височина на билото 3,20 м. Това позволява да има подпокривно легло точно като на френския куб.\n3. Пълно функционална кухня с всички основни екстри\n4. Холна секция – гардероб с размери на основата 190х40 см.\n5. Малка дневна с разтегателен диван и маса за хранене. По подобие на френския куб.\nКато цяло разликите с френския куб са следните:\n– формата не е куб\n– имаме пълно функционална баня\n– имаме сериозен гардероб секция, а не малко гардеробче както е при тях\n– кухнята е по-голяма и по-функционална, освен, че ще е доста по-красива,както и целия интериор.\nВ тази къщичка трябва да може да живее семейство с две деца. Намислил съм и допълнителни екстри, които ще разширят удобствата за живеене без да спъват преместваемостта и законовия статут на структурата.\nТова е за сега. Който има още идеи може да казва.\nМежду другото ето нещо, което е 3,60х3,60х3,60:\nPosted by Иван Иванчев on април 15, 2011 at 22:25\nВсичко това звучи твърде добре.Прав си в много отношения.Между впрочем днес проверих в КАТ при един познат и настъпи малко смут.\nНе можаха да ми кажат със 100% сигурност иска ли се регистрация за строителен фургон.Мнението натежава,че по скоро не е нужно,Има само някакви изисквания за разни табели,вида на дърпащото возило и май не разрешават по магистралата,ама това не е проблем.В понеделник ще имам по точен отговор.И ако е така от строителния фургон до къщурката е една крачка.\nPosted by craftsmanbg on април 16, 2011 at 03:01\nТака ето какво имаме до момента:\nТова са много ранни стадии на проектиране и много неща ще се променят и прецизират, но поне да се види в каква посока се върви.\nPosted by Иван Иванчев on април 16, 2011 at 10:30\nИнтересно видео, но като че ли Френския куб по ме грабна.Стълбите към второто ниво колкото и да са функционални нещо ми натежават.\nОтносно нашата къща – дотук добре.Няколко въпроса.\n– не е ли малко голям наклона на покрива.Разхишава се пространство което при аналогичните модели се използва.\n– Предвидена ли е капандура или друго прозорче за горното ниво и за банята.\nPosted by craftsmanbg on април 16, 2011 at 14:01\nНаклона е по-голям отколкото трябва да бъде. Проблема е в контрола на програмата с която го правих, малко трудно контролирам някои детайли. реално наклона ще е по-малък.\nБанята ще си има прозорец, но на една от стените, не на тавана, защото на тавана ще оскъпи много. А видеото го пуснах защото показаха къщичка точно с размери 3,66х3,66х3,66 м каквато искаше Ивайло. Ние няма как да направим къща с такава височина, нито се предвижда подобно стълбище.\nPosted by Ивайло Найденов on април 16, 2011 at 12:12\nСтрахотен вариант! Ако ми стигнат парите, съм готов да го направя още тази пролет. Можем да я кръстим „Craftsman’s Blog First Tiny House“! 🙂\nPosted by linbul on април 16, 2011 at 12:22\nИнтересна тема, но определено липсва инженерно мнение.\nПърво – разликата между мобилна и стационарна къща е огромна по отношение на натоварванията. Мобилната трябва задължително да издържа друсания по пътя, както и центробежните натоварвания при завои. Мобилна къща с дървена конструкция няма как да се направи с нормална цена! Метална конструкция не се проектира толкова просто.\nВторо – не разбирам защо се избягва думата „каравана“. Големи производители с огромен технологичен ресурс имат разработки и по отношение на конструкция, и здравина, и оптимално разпределение. Не разбирам защо се търси откриване на колелото тук. А каравани втора употреба се продават за нищо пари в момента.\nТрето – ако се търси вариант за „преместваем дом“, а не каравана, според мен решението е сглобяемо строителство. Ако търсенето е само по посока избягване на нормативни ограничения, нищо не пречи да се имитира мобилност, но същността на къщата да си е стационарна. Повдигната основа, четири колелета за декорация и къщата става „фургон“.\nPosted by craftsmanbg on април 16, 2011 at 14:22\nЗдравей и благодаря за включването по темата,\nЗа момента не работим по вариант каравана, а по вариант фургон. Иначе дървени мобилни къщи тип каравани има в употреба хиляди и са на нормална цена и нямат никакъв проблем да се направят устойчиви на натоварванията на пътя. Дървената конструкция, когато се направи с винтове става гъвкава и способна да поеме усуквания и центробежни натоварвания. А изискванията към фургона са дори по-малки, защото той в най-лошия случай се предполага да поеме 2-3 премествания през целия си цикъл на употреба.\nКаравани втора употреба наистина се намират евтини. Но ние искаме да направим нещо, което е изпипано и красиво и има вид на дом а не на ремарке, или каравана.\nПо отношение на сглобяемото / модулното строителство – мислил съм го този вариант. Неговото предимство е че позволява да се направи по-голяма конструкция и да се се преодолеят ограниченията във височината. Обаче има следните недостатъци:\n– Липсват законовите облекчения за фургоните. Не знам каква е ползата от „имитацията“ когато за да имаш „имитация“ трябва да се съобразиш с изискванията на закона за размерите на фургон, което отнема единственото предимство на този вариант.\n– Както споменах и по-горе 70% от сложността на мини къщата е в интериорните решения а не в конструкцията или екстериора. За да се направи интериора модулен трябва да се използва много повече материал, което оскъпява проекта. Силата на една мини къща е че конструкция и интериор се прави едно цяло и монолитно като структура, така се спестява доста материал и се увеличава здравината и устойчивостта при преместване.\n– Ако всичко се сглобява на място това означава разходи за транспорт, квартира и командировъчни на екип от няколко човека, които при всички случай ще са повече от разходите по преместване на готовия фургон. Панелите също ще изискват да се наеме кран и крана ще е ангажиран за много по-дълго време да повдигне един по един всички панели и да чака екипа да го сглоби отколкото да бъде нает само за половин – един час докато свали и постави готовата къща-фургон. Да не говорим, че във фабрични условия контрола над качеството и изпипаността на детайла е много по-голям и работещия екип разполага със всички необходими инструменти, докато в командировъчни условия могат да се вземат само малки ръчни инструменти.\nТова са ми размишленията по повдигнатите от тебе въпроси.\nPosted by craftsmanbg on април 16, 2011 at 20:09\nОпределено се сблъсках с проблеми ако искам да имам макс. височина на конструкцията 3,2 м, защото в това трябва да ми влезе и дебелината на основата/ пода плюс конструкцията на пода и покривното покритие. А това страшно изяжда вътрешния просвет и височина.\nВ крайна сметка стигнах до интересно решение, което позволява не само през деня в „хола“ да има повече пространство над главите, но също така и вечер да има много повече въздух над подпокривното легло. Ето концепцията:\nС прост механизъм леглото се повдига денем и се получава около 2,20 м височина над главите под леглото, а нощем се спуска до 1,70 м, като дивана отдолу се разтяга и се получава нещо като двуетажно легло.\nЛеглото под покрива е с ширина на матрака 1,60 м и дължина 2 м, това е достатъчно голямо за да спят двама възрастни + едно дете. Разтегателния диван отдолу позволява да спят още двама възрастни или две -три деца.\nВ дясно се вижда входа към банята, който е с плъзгаща врата, която остава вътре в конструкцията на стеничката и така не пречи на абсолютно нищо нито в банята, нито отвън нея.\nPosted by Иван Иванчев on април 16, 2011 at 20:41\nСветлия отвор на вратата на банята ще дойде твърде ограничен/трябва място за дръжката/.По мои сметки идва под 55 см. не е хич добре.Когато има човек в кухненския кът, а при лошо време , там винаги ще има човек, използването на тоалетната става проблемно.\nАз бих внимавал когато спя на „прост механизъм“ , най малкото при всяко обръщане настрана ще се чува звук, не е добре за спане.Да не говорим за някакви „тихи игри“.Ако искаме светлина при горното легло,движението нагоре покрай него ще е проблем.Честно казано не разбирам с какво ни застопорява размера на основата 3,80.\nPosted by craftsmanbg on април 16, 2011 at 20:59\nОтвора на банята е 70 см, дръжката да го свали до 62 см, което е точно ширината на вратата на сегашната ми баня в къщи и нямам абсолютно никакви проблеми. Това е размер на стандартна врата 70-ка. Дори да има човек до вратата на банята (ползвайки кухнята) взима 3 секунди да се мръдне за малко за да мине влизащия/излизащия в/от банята. При малки пространства като това, подобни разминавания са неизбежни, но не виждам никакъв проблем в тях. Хората, които пътуват с градския транспорт преживяват много по-сложни „разминавания“ всеки ден и то по много пъти.\nЗа леглото, „механизма“ който съм мислил е толкова прост, че дори не може да се нарече „механизъм“ и не мисля, че ще се вдига шум. Ниската позиция на леглото в която ще се спи на него ще е поне толкова стабилна, колкото всяко стандартно легло, дори повече. Светлината над леглото нощем ще се осигурява от лампа над възглавниците и ще позволява да се чете книга и да има достатъчно светлина. Лампата се пада на място, което не е засегнато от движението на леглото.\nУвеличаването на дължината над 3,80 не решава по никой начин проблема с височината на леглото, защото проблема с него идва от максималната височина на билото (3,20 м) с която трябва да се съобразим. Освен това ако удължим основата над 3,80 това означава, че няма да можем да ползваме наличните навсякъде 4 м греди за конструкцията на покрива. По дълги греди има, но се намират по-трудно и са по-скъпи на кубик. Това ще оскъпи изпълнението, при това всичко което печелим е някой друг сантиметър в повече за под и евентуално за шкафове, което в никакъв случай не решава въпросните проблеми, нито увеличава функционалността на помещението.\nPosted by Ивайло Найденов on април 16, 2011 at 20:57\nА не ти ли харесва концепцията на Twelve Cubed? Струва ми се рационално решение.\nPosted by craftsmanbg on април 16, 2011 at 21:12\nТе ползват 3,66 м височина, което при нас е невъзможно. Също така използват разни амортисьори и механизми да оптимизират пространствата. Това е излишно оскъпяване. Като цяло решението им не е лошо, но не отговаря на ограниченията, които ние имаме при нашия проект. Във Ванкувър жиците и клоните явно не са толкова ниско, както при нас.\nА и не мисля, че при тяхното решение могат да спят 5 човека, както в нашия проект. Реално ако се напънат нещата с две походни легла в нашата мини къща могат да преспят 7 възрастни човека едновременно.\nPosted by Ивайло Найденов on април 16, 2011 at 21:38\nКога започваме да го правим?\nPosted by craftsmanbg on април 16, 2011 at 22:07\nПърво трябва да се завърши проекта и да се съобрази изцяло с наличните материали. Засега сме в начален стадий на проектиране. После мен ми предстои преместване на машините в ново помещение и едва когато вече имам новото място ще мога да почна да работя реално по изпълнение на прототипа.\nPosted by Иван Иванчев on април 16, 2011 at 21:47\nЗа дължината над 3,80 си прав, така е .За механизма имах впредвид при натоварено положение с двама възрастни.За светлината на горното ниво имах впредвид дневна светлина, не осветление с лампа.Иначе вече виждам повечето язовири обрасли с тези къщички.\nPosted by craftsmanbg on април 16, 2011 at 22:06\nПри условие, че горното легло ще се ползва само вечер, не виждам ролята на дневната светлина при него. Може да се сложи и покривен прозорец, но това ще оскъпи проекта поне с 1000 лв ако сложим нещо качествено като Velux.\nPosted by Иван Иванчев on април 19, 2011 at 18:36\nНещо да помагаме……………..Лично на мен ще ми е безкрайно интересно да участвам в прототипа.За монтажа на дограмата и уплътнението около нея ме бройте и мен.Съшо така умея и доста други неща.\nPosted by terry on юли 23, 2011 at 09:41\nСлучайно попаднах на блога ви и ми стана интересно да разбера дали успяхте да реализирате проекта? Ние с мъжа ми си направихме нещо подобно миналото лято (не успяхме да го довършим, но като цяло се получи, въпреки че си го правихме сами без никакви майстори). Изцяло от дърво. Не е толкова компактно колкото вие коментирате(3,4х5,4м), но при вариант в който се изпълнява на място не е нужно да се ощетява пространството. В такива малки къщи най-важното е да се измислят мебелите така че те да бъдат или многофункционални или пък сгъваеми. http://vbox7.com/play:e6543ca2\nУспех с начинанието. Ще продължа да следя темата и ако мога и искате ще помагам.\nPosted by Ивайло Найденов on юли 23, 2011 at 18:23\nА бихте ли споделили подробности за Вашата малка дървена къща? В момента съм на кръстопът. Купихме селски имот със стара къща. Дали да ремонтираме съществуващата постройка или да се опитаме да построим нова компактна къща?\nPosted by terry on юли 25, 2011 at 09:26\nНашата „Барака“-(така си я наричаме ние защото е изцяло от дърво) е завършена отвън-с хоризонтална ламперия тип вагонна шарка. Основите са точкови-6бр. само под основните колони -и върху тях направихме гредоред. Покривът е едноскатен с което в единия край печелим височина за спалнята ниша, която е разположена над кухненския бокс и банята, и е с размери-2х3.4м. Така наречената дневна е с голям портал-врата за да може да се отваря максимално към градината и по този начин усещането е за доста по-голямо пространсво.(не знам как да ви покажа снимки)\nОтносно вашата къща, трябва да се види в какво състояние е конструкцията и тогава да се прецени кое е по-добре. Аз съм архитект и съм почитателка на старите сгради и технологии, както и на еко-решенията в строителството. Всичко е постижимо, дори и в България стига да имаш голямо желание.\nPosted by Ивайло Найденов on юли 25, 2011 at 12:56\nДали е възможно да ми изпратите снимки на e-mail? ivaynanay@gmail.com\nPosted by craftsmanbg on август 9, 2011 at 13:19\nМожеш да възстановиш старата ако има добри основи и\nняма прогнили носещи греди. Аз сега възстановявам една стара постройка. Но после допълнително можеш да си направиш и новата постройка.\nPosted by craftsmanbg on юли 23, 2011 at 13:31\nДа, интериора е по-сложната част от конструкцията и екстериора, това го бях коментирал по-горе.\nАз проверих въпроса със направата на къщичката на колела, но за съжаление вече не регистрират такива. Искат да е направена от лицензиран производител, който да узаконява всеки един модел. Тестовете трябва да се извършват от министерството на транспорта, а те дори не са започнали да правят подобни тестове, а пък вече за затворили кранчето за свободна регистрация на ремаркета. Типична българска работа. Така, че за сега възможния варант е само тип фургон.\nPosted by Ивайло Найденов on август 3, 2011 at 09:19\nСептември месец започваме нашата мини къща. В тази връзка имам въпрос – трябва ли конструктивните греди (5х10) да са рендосани?\nPosted by craftsmanbg on август 9, 2011 at 12:14\nЗдравей, нямаше ме известно време, защото купихме промишлено помещение и го ремонтираме. В него ще можем да почнем работа по мини къщите. За гредите, ако не са рендосани това означава че са във вид излязъл от гатера. А това означава, че не са калибровани, сиреч са във формата на ромбоиди с близки до обявените размери, но една с една няма да е еднаква и няма да имаш прави ъгли на гредите. А с подобен материал не се строи лесно.\nАко обаче да рендосани, това не означава, че са калибровани. Нужно е да се рендосат на четиристранка, за да станат калибровани и на точен размер и с прави ъгли.\nPosted by Ивайло Найденов on август 3, 2011 at 09:21\nСетих се и нещо друго – бих приел малко конструктивна помощ за основите и пода! Как точно да ги изпълним? Размерите ще са 4,88х4,88 – 4 ОСБ плоскости.\nPosted by Ивайло Найденов on август 18, 2011 at 11:45\nДа досадя все пак за основите! Решили сме да ги направим от 6 стъпки. Между тях ще пуснем бетонни греди, върху които ще легнат гредите. Дали това ще е достатъчно?\nPosted by craftsmanbg on август 20, 2011 at 17:21\nЕто няколко идеи за основи на малка къщичка.\nАз лично бих направил нещо такова:\nПоказаните греди са вакуумно импрегнирани. Ако не можете да намерите такива да се импрегнират с качествен импрегнант, като „Резистол“ или Bochemit QB и след това са се боядисят с блажна боя, като допълнителен защитен слой.\nPosted by Ивайло Найденов on август 20, 2011 at 20:26\nТези стъпки вкопани ли са в земята?\nPosted by craftsmanbg on август 21, 2011 at 00:17\nВ повечето случаи стъпките не са вкопани, само са сложени да стъпят върху добре трамбована и дренирана основа. Например изкопава се дупка, слага се чакъл, трамбова се и после се слагат стъпките да стъпят върху чакъла.\nPosted by Ivan Papalakov on август 26, 2011 at 23:21\nЕто нещо по темата. Смятам, че е доста сполучливо…\nPosted by craftsmanbg on август 27, 2011 at 12:38\nДа тези съм ги виждал, изглеждат добри като изработка, но мен лично не ми допада модернистичния стил тип кашон отвън, болница вътре.\nPosted by Rado_r on ноември 30, 2011 at 23:56\nДокъде докарахте разработката.\nМислили ли сте за вариант с 2 свързани модула.\nPosted by craftsmanbg on декември 1, 2011 at 11:22\nАз съм мислил за вариант за два свързани модула, но първо трябва да се направи един модул. За момента ние не сме напреднали много защото си подготвяме работните помещения и това ни отнема най много време. Вероятно на пролет ще се опитаме да реализираме мини къща.\nPosted by Иван Иванчев on декември 4, 2011 at 23:37\nДнес по някаква тъпа програма налечена TLC забелязах едно интересно филмче за една мома от Англия която си строеше къща,а телевизията и снимаше перипетите.Та тази мома избра за изпълнител на дървената си къща една от големите немски фирми строящи къщи с дървени панели.И сега черешката на тортата – панел както си се прави по всички правила,обаче пълнежа между гредичките………..дървени стърготини,среден размер,както във всяка една дърводелска работилница.Секрета бил в начина на уплътняване – никакъв натиск на стърготините,една машина просто ги изсипваше и заравняваше.Трябвало да бъде уплътнено точно на 80%, тогава не загнивало и въздуха между стърготините си вършел работата като изолатор.Nice…а?\nPosted by craftsmanbg on декември 6, 2011 at 05:33\nНе е лошо, но риска от мухъл става многократно по-голям. По-добра идея е да се използва вълна от овце. Това на запад го имат за супер луксозна изолация, а в БГ фермерите си изхвърлят вълната, като протест срещу подигравката да им я изкупуват на 30 ст за кг. Вълната естествено не плесенясва. Аз при първа възможност мисля да я тествам в някой проект.\nPosted by Иван Иванчев on декември 6, 2011 at 17:44\nДа това за вълната е идея,аз самия я използвах наскоро да покрия едни бетонни стъпки през ноща в едно Родопско селце.Наистина се бяха заринали с вълна.А каква ли обработка е нужно преди това…….Може би стандартното,измиване,сушене,нарязване/или чепкане/ незнам май не съм много запознат с вълната,все пак съм от София.А относно стърготините,предполагам че ги обработват с нещо.Самия аз вече 7-8 години работя с Австрийци и ги познавам – вярвай ми наистина мислят за всичко.Просто не може да се получи изненада при тях.А и големия плюс при стърготините е, че производителя на къщичките просто си ги има и то в големи количества.Само трябва да се разбере с какво ги обработват.\nPosted by craftsmanbg on декември 6, 2011 at 17:58\nТрябва да се проучи традиционната обработка на вълната за ползване в юргани и дюшеци. Стърготините предполагам ги импрегнират, но импрегнанта не е трайно решение, по принцип активността му е ограничена във времето. Най добрия вариант е да се използва пълнеж, който естествено не гние, плесенясва и мухлясва.\nPosted by mostly cloudy on декември 16, 2011 at 12:46\nЗамислям и аз една малка мобилна къща. Спряла съм се на дизайна, разработен от Timothy Guiles: http://youtu.be/ZuyHGIxdjuQ с малко подобрения, разбира се 🙂\nPosted by craftsmanbg on декември 16, 2011 at 13:23\nДа тези съм ги виждал и аз също си представям нещо малко по-голямо като тези на сайта му. Малкия вариант е около 24 кв.м, което е доста прилично за малка къща.\nPosted by craftsmanbg on януари 2, 2012 at 02:13\nИване, ти нали се занимаваше с дограма? Търся усилено подходящ обков и уплътнения за дървена дограма. Можеш ли да помогнеш с малко насоки?\nPosted by Иван Иванчев on януари 3, 2012 at 18:03\nЗдравей, отговорих ти на мейла.Поздрави\nPosted by Иван Иванчев on март 2, 2012 at 21:24\nДнес случайно попаднах на тези юнаци от В.Търново. http://www.youtube.com/watch?v=0weWgv-MPqE&feature=related Имат желание момчетата, само тази технология така наречана SIP, нещо не ми допада. Иначе смело вземат идеи с пълни шепи от всякъде. На сайта им има и още много неща. Само дето не видях нищо построено реално. Забелязвам, че все повече хора се обръщат към tyni house.\nPosted by craftsmanbg on март 3, 2012 at 01:52\nАз за SIP съм писал не веднъж в блога, но това е най-бързото и евтиното, ако и далеч не най-здравословното. Да си сложиш една такава на Балкана и да отидеш на отдих само за да се навреш сред стени изпускащи химически отровни газове е доста непривлекателна идея. Откъм удобство на работа обаче SIP няма равен.\nИначе засега гледам наблягат на 3D-то. Дизайните им са модернистични, точно такива статуквото на които този блог е създаден да предизвика. Поздравления обаче за находчивостта. Малките къщи са бъдещето, и tiny house ще са голяма алтернатива особено за ергените.\nPosted by Ивайло Найденов on март 3, 2012 at 11:34\nАз започвам тази пролет. Днес отивам да огледам терена и да забия колчетата за основата. Цялата конструкция ще бъде поставена на 9 стъпки.\nPosted by Алекс on юли 15, 2012 at 14:53\nЗдравейте! Какво Ви е мнението за тази къщичка: http://www.drummondhouseplans.com/house-plan-images/info/plancher/1003162.html\nЗнам, че не е точно „tiny“, но мисля да я направя около 25-30 м2. Така ще пасне за тази тема. Днес станах собственик на чудесен имот и планирам точно такава къщичка. Тази е висока 4 м. в предната част, мислите ли че е достатъчно за легло на втори етаж? Поздрави!\nPosted by craftsmanbg on юли 21, 2012 at 16:55\nКато план не е лошо. Архитектурата е тип бунгало. Аз бих ползвал плана и бих приложил по друга архитектура, която дава усещане за къща а не за барака.\nС едноскатния покрив трудно ще се сложи легло на „втори“ етаж, но може да се направят двойни легла ако целта е да има повече легла.\nPosted by Румен Янев on октомври 28, 2012 at 14:33\nПрочетох идеите Ви, много са интересни и практични. Аз сега се включвам, след като завърших бунгалото. Малко предистория: Имах вила на язовир „Студен кладенец“ на 5 м. от язовира. Гледката е невероятна, все едно си на Керамоти срещу остров Тасос, но по разпореждане на ДНСК я съборих и реших да поставя нещо преносимо. Само че го изградих на място. Отдолу на шейна, дюшемето е на 40см от земята. Конструкцията е от ребра 10х5 см. Размери 3,40х3х2,2. Отвън е с PVC ламперия отвътре гипс-картон и минерална вата между двете. Покрив двускатен. Покрих го с алуминиева ламарина. Всичко го правих колкото се може по-евтино, защото мястото не е мое, а в сервитута на язовира, поне така ми казаха от ДНСК. Но точно го завърших и получих заповед за събаряне от Об. съвет Кърджали отдел незаконно строителство. След като проверих в фонд Земеделие се оказа мястото не е в сервитута а на горското. Тъй като съм пчелар си издействах 1 дка място от горското и разрешение за поставяне и така си го узаконих. Но една стаичка не е достатъчна и сега съм с намерение да направя още една. А баня и тоалетна ще направя залепени за бунгалото за да не вземам от площа му.\nPosted by Недялко Арабаджиев on ноември 16, 2012 at 20:00\nГ-н Янев имам место на същия язовир, моля свържете се с мен.\n0887645778 – Недялко Арабаджиев\nPosted by Славчо Вукадинов on май 8, 2014 at 22:00\nПривет и от един голям Патиланец, вече изминал пътя от голата поляна /на 1300 метра надморска височина/ до построяването, узаконяването и какво ли още не…\nНякой беше казал, едно е да знаеш пътя, друго е да го изминеш!\nМисля че има с какво да бъда полезен.\nПоздрави на вещия екип и целия форум.\nPosted by craftsmanbg on май 9, 2014 at 23:31\nЩе се радвам ако покажете снимки на резултата от извървяния път.\nPosted by Славчо Вукадинов on май 10, 2014 at 14:27\nето тук: на slamobili.blogspot.com, slamobili fasebook.\nОтново поздрави и успех на всички започнали дюлгерският сезон.\nPosted by Лазар Пенчев on януари 22, 2015 at 13:38\nТемата май е позамряла…но все пак,една не лоша идея и изпълнение.\nP.S. Поздравления за блога,наистина има доста полезна информация..успех.\nPosted by craftsmanbg on януари 22, 2015 at 15:37\nТемата е позамряла, но идеята не е, аз се подготвям да направя няколко такива къщички, за първите една две вече съм подсигурил терена, нямам търпение да свърша с другите задачи и да се захвана с тази.\nВидеото е добро, аз съм го гледал, не знам дали същия човек вече е пуснал продължение.\nPosted by Иван Иванчев on септември 10, 2015 at 20:32\nЕто на какво попаднах случайно. Някой вече са напреднали доста по отношение на мини къщите http://www.bgnow.eu/news.php?cat=2&cp=0&newsid=47946\nPosted by Мартин Маринов on октомври 30, 2015 at 23:47\nЗдравейте. Прочетох всичко дотук. Понеже съм заинтерсован от идеята за tiny house питам до къде е стигнала организацията със създаването на пилотния проект.\nPosted by craftsmanbg on октомври 31, 2015 at 10:29\nАми аз лично още не съм реализирал моя проект. Планирам да направя поне 2-3 такива къщички в различен стил и метод на правене на един балкански имот и да се ползват за туризъм, но все още не съм стигнал до там, че да ги започна.


Спортният арбитражен съд в Лозана: ЦСКА може да се счита за наследник на фалиралия ЦСКА - .::GetNews::.\nПозовавайки се на утвърдена юрисдикция при какви обстоятелства „нов“ клуб може да се счита за „спортен наследник“, независимо от правната форма, по която съответните клубове са експлоатирани, КАС отговаря с „да“ на въпроса.\n„От значение са име, цветове, фенове, история, спортни постижения, трофеи, стадион, списък на играчи и исторически фигури, които му позволяват да се отличава от останалите клубове. Спортният наследник на бивш, вече несъществуващ, клуб може по принцип да отговаря за финансовите задължения на този бивш клуб, независимо, че наследникът не е страна по споразумение“, аргументира се съдът в Лозана.\nКАС добавя, че ЦСКА трябва да се счита за същия клуб като първоначалния длъжник или поне „спортният наследник“ на първоначалния длъжник и, че може да носи отговорност за задълженията.\nА именно – че ЦСКА не е длъжен да плати 50 000 евро на Сокена Ба, тъй като тя не е предявила претенциите си в делото по несъстоятелността, което е разглеждано в Софийски градски съд.\nОтборите на Европейското: Четвърт век по-късно коравите шотландци пак са тук\nЯнев: Не овладяваме, а освобождаваме държавата от зависимости


Зима на Али Ботуш, Гоцев връх и вр. Шабран\nЗима на Али Ботуш\nПървенеца Гоцев връх и вр. Шабран\nДата за провеждане: 7 – 9 февруари\nНиво на трудност: средно - преходи 8 - 10 часа на ден)\nТерен:динамичен на места труден\n1 ДЕН - 7 февруари\nПътуване до Мелник и Роженския манастир. Разглеждане на Роженския манастир и връщане до Мелник. Разходка из градчето, посещение на местни винарни, дегустация на традиционни за района вина и обяд в местна механа. След това се отправяме към пограничната планина Славянка и прекрасната хижа Извора. Настаняваме се в хижата и сядаме на чаша разкошно вино от избата на нашия домакин чичо Тошко и безкрайните му разкази за този толкова богат на история край.\n2 ДЕН - 8 февруари\nОчертава се един емоционален и изпълнен с диаметрално различни преживявания ден. Започваме с домашната баница и айрян на лела Павлина. Преди това сме си подготвели малките ранички с необходимата екипировка, готови за едно зимно изкачване до най-високия връх на Алиботуш – Гоцев връх /2212м./ и вр. Шабран. Ще се насладим на бялата пустош на Славянка, ще съзерцаваме величествените снежно бели върхове на Пирин и ще се любуваме на меките вълни от върхове на Родопа планина. Връщане до х. Извора, време за релакс, след което с цялата си душа и сърце се потапяме във водовъртежа на една вечер на дружбата с нашите приятели от гр. Струмица/Македония. Една колоритна вечер, изпълнена с много настроение, много песни, кръшни хора и руйно вино\nНощувка в х. Извора.\nОбщ преход за деня: 8-10 часа.\nЗ ДЕН - 9 февруари\nСлед закуската и кафето ще направим няколко часова разходка до историческото за района село Голешово. Ще разгледаме забележителностите на селото, музеят на Яворов и отпътуваме.


Kwaye представи дебютния си сингъл "Cool Kids"• © Меломан.бг\nKwaye представи дебютния си сингъл „Cool Kids“\nС елегантно нео соул звучене и фънк влияния, "Cool Kids” на Kwaye бележи началото на нова глава във вълнуващо му пътешествие с лейбъла Mind of a Genius.\nМоже би съдбата е причината 22-годишния певец и автор на песни Kwaye да се окаже на задната седалка на Uber, който го води до мястото, където подписва първия си звукозаписен договор, но дългогодишната му подготовка е това, което го подготвя за този момент.\nРоденият в Зимбабве и израснал в Лондон студент учи в UCLA в Лос Анджелис, където посещава афро-американски класове и занятия за музикалната индустрия. Само една седмица след като каца в Ел Ей се среща с продуцент и първото нещо, което създават заедно, е демо на сингъла „Cool Kids“. Докато все още опознава града, Kwaye е взет от центъра на Лос Анджелис от Uber, каран от бившия изпълнителен директор на A & R отдела на сегашния лейбъл на изпълнителя, и след като чува „Cool Kids“ той му урежда среща с директора на Mind of a Genius David Dann. MOAG предоставят на Kwaye условия за работа и запис, и в рамките само на няколко седмици, той става първия изпълнител на лейбъла от Обединеното кралство.\nТой е доста добро попадение. Познава не само музиката на Зимбабве, която семейството му носи със себе си в Англия, но е запознат и с творчеството на нео соул икони като D’Angelo и John Legend и фънки изпълнители като Thundercat – да не говорим за неочакваните влияния от Tracy Chapman и Eagles. Kwaye смесва поп и класически хаус, за да добави свежест към фънки версията на модерния соул, която създава, на километри от мрачния R&B. Като мултиинструменталист, който е овладял свиренето на виола, саксофон и китара, той има сценични изяви от дете.\nИ така той намира своя стил: цветът и поведението му пасват на чистите линии, присъщи за лондонската мода. Дори в първите видеа, чувството му за стил се припокрива със звуковата му идентичност, сливайки се в едно цяло с елегантността, с която би се справила дългогодишна музикална звезда.\nKwaye е нов вид артист, утопичен гражданин на света, прескачащ от град на град, от континент на континент, събиращ вдъхновение и енергия по пътя. В един свят, който понякога сякаш се разпада, Kwaye може да бъде не само артистът, който искаме точно сега – той може да бъде този, който ни трябва.\nСвързани: Kwaye\tShare


Нашийник за кучета Q-ROPE класик Woodland Navy с катарама Cobra Polymer 38mm\nПредставяме ви един съвсем нов продукт за българския пазар. Кучешките нашийници Q-ROPE са изработени със сертифицирани, висококачествени и олекотени материали. Нашата цел е да създадем продукт, който може да бъде комфортен за кучето и стопанина. Поради тази причина нашите нашийници са комбинирани с двойна лента и най-здравата, полимерна Кобра катарама известна на пазара. Както вече споменахме, комфорта на животното е наш топ-приоритет. Поради тази причина нашите продукти са снабдени с език, който не позволява контакта на кучето с катарамата. При регулиране на размера езика се движи в синхрон и покрива катарамата през цялото време. За допълнителен комфорт сме добавили ластици. С тях може да ограничите остатъка от лентите, така нашийника ще стане един цял и не прекъснат сандвич от ленти. Този модел нашийник е изработен с Cobra Polymer 38мм катарама. Този модел Cobra катарама се използва широко сред военни и почитатели на екстремни спортове.Може да разгледата различни модели ленти тук.\nВид Лентата Полиестерна Лента Woodland Navy 38х2.2 мм. В изделието са вложени два слоя лента.\nВид Катарама GT Cobra Polymer 38\nANSI COBRA® PRO STYLE 38mm\t(+10.00лв)\nANSI D-RING COBRA® PRO STYLE 38mm\t(+20.00лв)\nGT COBRA® polymer 38mm\nQ-ROPE Нашийник Digital Navy Desert Универсал ANSI D-Ring Cobra Pro Style 38\nНашийник за кучета Q-ROPE Универсал Navy Desert ANSI D-Ring Cobra Pro Style 38ммQ-ROPE Нашийник Digi..


... cached Entity::getUser for 7200s, key: entusr1182297_6\nВкусни лодки от патладжан с домати и сирене - Рецепта | Gotvach.bg\n» Вкусни лодки от патладжан с домати и сирене\n"На борда на тези вкусни лодки бързо ще се отнесете в страна на удоволствията "\nпатладжани - 10 бр.\nдомати - 10 големи\nИзмийте патладжаните и ги подсушете. Отрежете горната част с дръжките и след това ги срежете по дължина през средата. Натъркайте вътрешната част на всяка половинка със сол и подредете изправени. След няколко часа ще се е оттекла тъмна на цвят течност от тях. Изхвърлете я.\nВсяка половинка от патладжаните издълбайте с лъжичка и сложете в голям съд. Нарежете на ситно издълбаната част от патладжаните и посолете добре. Оставете 1 час и след това изстискайте тъмната течност и я изхвърлете.\nВ голяма тава или купа сложете отцедената сърцевина на патладжаните и прибавете доматите, които предварително сте настъргали. Накрая прибавете и сиренето и чубрица и разбъркайте много добре плънката. Когато продуктите са добре смесени, плънката е готова.\nВсяка от половинките патладжан напълнете с плънката и подредете в голяма тава. Сложете да се пекат на 220 градуса. Когато са готови, можете да ги поръсите с настърган кашкавал и да запечете още още 5 минутки.\nВкусни лодки с пресни гъби3\nПатладжан с домати и сирене\nВкусни патладжани с печени чушки и домати2\nВкусни лодки със салам за закуска\nПатладжан с домат и сирена\nЛодки с кашкавал и сирене12\nПечен Патладжан със Сирене\nВкусна Пъстърва с Домати\nВкусно Телешко с Домати\nЗапеканкиЧеснов патладжан с топено сирене и кашкавал\nТиквичкиМариновани тиквички на грил (скара)\nЗапеканкиНастъргани тиквички със сирене на фурна\nПатладжан със сирене и домати


Книгите - Нямам идея\nДнес получих от печатницата първия си роман и е време да редактирам тази страница. Направих я преди около три години, а някои неща се промениха. На първо място книгите ми вече са три(четири). Ако някой ми го беше казал преди години, нямаше да повярвам. Това обаче се случи и ако някой проявява интерес, може да поръча книгите, като ми пише на адрес:\nили на лични съобщения в профила ми във Facebook.\n"Старецът и песента"\nСъвременен роман 272 страници\nредактор Гергана Пожарски\nФантастичен роман - 160 страници\n"Разказани приказки и приказни разкази"\nСъдържа 99 приказки и разкази, подбрани от мен на 292 страници.\n"Страната на фантазиите"\nПървата ми книга, която лично аз харесвам най-много. Включва най-доброто от първите ми разкази и приказки – 192 страници.\nИзчерпан тираж и не предвиждам нов печат.\nПри поръчка изпращам книгите по Еконт до офис или адрес, за сметка на поръчалия. Това оскъпява допълнително книгите, но няма как да го избегна. Например до офис на Еконт стойността се увеличава с около 4,5лв.\nПреди редакцията на тази страница бях обещал, че всеки, който пожелае ще получи електронен вариант в PDF или Epub формат. Това още важи, с изключение на "Старецът и песента" Може да свалите файловете на книгите от страницата - Избрано.\nХумор в час\nSide B – преди да се (из)кача в облак, от Веселин Геренов\nВече започнаха почивните дни и ми се иска да ги прекарам приятно и спокойно. Пожелавам и на всички спокоен и приятен уикенд. Поздравявам вси...\n„Моля... нарисувай ми една овца!” Спомних си тези думи преди няколко дни, когато един човек, борещ се ежедневно с мъката, но запазил ду...\nНавън беше студено, но тялото затоплено от краткия сън, не усещаше студа. Беше студено и тъмно. Светлината на крушката над входната врата...\nФлотилията от три бойни кораба навлезе бавно в новата планетна система. Приближи централната топла звезда и зареди запасите си от енергия. ...\nПреди много много години, в едно царство накрая на света, живеела красива Принцеса. Принцесата била толкова красива, че нямало принц на земя...\nНякъде на края на света , върховете на една висока планина опират в небето. Малко хора са изкачвали заснежените ѝ склонове, защото пътища в ...\nСедмица на студ и лед. Зимата дълго отлага да покаже силата си, но от накрая се реши. Картините, които рисуват вятърът и снегът са невероятн...\nСедмицата 6 2018\nСедмицата 5 2018


ЗА НАС | Empty Your Wardrobe\nНай-широката, слънчева и пълна с енергия усмивка! Тя е нашият event monster и е запозната...\nПървата ни асоциация за нея е плод на сложни размисли, но тя олицетворява фантазията. Нашата...\nОгън, Огън, Огън! Нашият генератор на идеи. При нея винаги ври и кипи всичко, с...\n*Glamorous * Нашият звезден блясък. Fashion advisor-а,, който ни държи в крак с тенденции, както...\nЕдна съвременна млада мама и както тя се описва “експерт по дигитален маркетинг с интереси...\nСвръхпроизводството е навсякъде около нас, в което се убеждаваме и на нашите събития. Открихме, а и бяхме убедени, че хората без ограничение и лимит, не могат да вземат всички дрехи и значителен брой остават. Те естествено намират своя нов собственик, тъй като ги даряваме на доброволчески организации, но резултатът е красноречив…Не искаме да се борим с марките, искаме да се борим с хората и с това да изградим градивна представа и качествена оценка, за това което ни се предлага и това, което притежаваме. А някои от нас имат малко или имат нужда да получат…Затова ние решихме, че можем да Дадем.\nНа чудесна, лятна разходки в парка с Дени и нейната малка принцеса се роди идеята за реализацията на събитията с име Empty Your Wardrobe, водени от това, което ни се случва и заобикаля. Смятаме, че хората имат нужда от такъв вид инициативи – място, на което да направят нови запознанства, да разменят и да вдъхнат нов живот на дрехите си, да се открият артистично и да направят добро дело, съпричастни с нашите каузи. Връщайки се още по-назад, трябва да отбележим, че концепцията стартира с предложението от страна на Петя да събираме и преправяме вече омръзналите дрехи на хората, като им добавяме нова стойност, красив елемент и нашето виждане. Не можахме да доразвием докрай мисълта си, защото явно е трябвало да се съберем трите ( и моя милост) и да сглобим парчетата в едно цяло.\nНашата главна цел е да насърчим споделянето на ненужни дрехи и аксесоари, вместо тяхното изхвърляне или по -лошо – “някой ден може и да ми потрябват”. Нашето мото гласи: “Нека ненужното за един да бъде новото бижу за друг”.\nЗатова се наехме със задачата да организираме поредица от социални събития, с помощта на които хората могат свободно да разменят помежду си – мода, любов и щастие! Вярваме, че можем да вдъхнем нов живот и начало на Вашите дрехи, както и да създадем нови емоции, чудесно изживяване и полезни запознанства.


НаукаOFFNews | ПОСЛЕДНА ПРОМЯНА 24 май 2018 в 00:00 88033\nПо случай 24 май – Деня на българската просвета и култура и на славянската писменост, Институтът за български език „Проф. Любомир Андрейчин“ при Българската академия на науките ви кани да се присъедините към кампанията „Написаното остава“.\nKампанията има за цел да привлече вниманието на малки и големи към огромното значение на грамотността, образованието и науката за развитието на обществото.\nВключете се в играта „Предложи нова дума!” на сайта на института.\nКак да „преведем“ няколко нови чужди думи и да ги направим разбираеми за всички, като използвате само думи, които вече са утвърдени в българския език?\nЧуждите думи са:\nЗа да ви помогнем, ви даваме като пример някои предложения на бележити българи:\nИван Богоров: разветренник (вентилатор), часовник (сахат), разноски (харчове);\nНеофит Рилски: красилник (бояджия), рукомойник (леген);\nИван Вазов: игрословие (каламбур), излетач (турист);\nПенчо Славейков: смутевица (суматоха);\nСтефан Младенов: самоход (автомобил), изкачвател и възкачник (асансьор);\nАлександър Теодоров-Балан: излет (екскурзия), влак (трен), летовище (курорт)\nЕтикети:24 майБългариякултураНаписаното оставапросветаславянска писменостчужди думи\nРейтинг : 8024\t25.05 2018 в 23:48 3\nИначе по предложените чужди думи:\nБРАНД - по принцип си е наложено марка (но и това не е българска дума)\nДРОН - едва ли ще се наложи нещо друго и не виждам защо ви дразни. Какво да е - хвърчикоптер? Или хвърчи-пални-коптерче? Ще си остане дрон също както автомобил и автобус са се наложили в българския.\nТРЕНДИ - моден, популярен\nРейтинг : 8024\t25.05 2018 в 23:47 2\nДобрее, да започнем с това, че в "Институт за български език при Българската академия на науките" следните думи не са български:\nТааа, може би първо трябва да заменим тях??? :) Едва ли е добра идея. Тогава защо да трябва да търсим български еквиваленти на\nРейтинг : 7698\t24.05 2018 в 18:33 1\nАз нова дума заместваща чуждицата няма да мога да предложа,но се сетих,че още преди години проф Балан се е борил за чистотата на българския език. Писмото му до Министъра на Просвещението Иван Вазов е класика в жанра, а Хр. Смирненски пише т.н. "Баланиада" под псевдонима Ведбал. Само няколко реда-"Гърбосложен на кревата/аз жадувам твоя стан/и в унесница благата от мечти съм пак пиян/Себеспомням скъпи срещи/на Борисов дървосад/ръкостисници горещи/отлетели безвъзврат и т.н


Легендарен китарист бори Ковид /Фото/ - Любопитно — Стандарт Нюз\nЛегендарен китарист бори Ковид /Фото/\nКитаристът на "Куин" Брайън Мей съобщи в социалните мрежи, че е дал положителна проба за Ковид-19, предаде ЮПИ.\n"Да. Шокиращият ден най-накрая дойде за мен", написа 74-годишният музикант в Инстаграм, публикувайки свои снимки с положителен тест за коронавируса, направен в домашни условия.\n"Ужасяващата втора червена линия. И да - определено без съчувствие, моля. Бяха няколко наистина ужасни дни, но съм добре. Моля, внимавайте много, добри хора. Това нещо е невероятно заразно. Не искате то обърка вашата Коледа", пише още Брайън Мей.\nМей наскоро разкритикува Ерик Клептън, който по-рано през годината заяви, че няма да изнася шоута на живо, ако от публиката се изисква доказателство за поставена ваксина срещу Ковид-19. "Той е мой герой, но по много начини възгледите ни се различават. Съжалявам, но намирам антиваксърите за странни", сподели китаристът на "Куин" за в. "Индипендънт".\nБрайън Мей основава легендарната рок група през 1970 г. заедно с барабаниста Роджър Тейлър и покойния вокал Фреди Меркюри. Сред хитовете на "Куин" са "We Will Rock You", "We Are the Champions", "Bohemian Rhapsody", "Another One Bites the Dust". През последните години Мей и Тейлър изнасят концерти с певеца Адам Ламбърт.


Осмомартенска екскурзия до Истанбул, Турция! 3 нощувки на човек със закуски + транспорт от ТА Трипс Ту Гоу #177308 - Grupovo.bg\nИзтекла: Осмомартенска екскурзия до Истанбул, Турция! 3 нощувки на човек със закуски + транспорт от ТА Трипс Ту Гоу\nВалидност на ваучера от 05.03.2020 до 08.03.2020\nВалидност от 05.03.2020 до 08.03.2020\nСпециално за всички дами - Осми март в цветен Истанбул, с предложението на ТА Трип Ту Гоу\nДата на провеждане: 05.03.2020 г. - 3 нощувки, автобусна екскурзия.\nЗакупувате ваучер за 39.80 лв. и доплащате в агенцията 159.20лв.\nВучера е валиден за следната даата на провеждане: 05.03.2020 г. - 3 нощувки, автобусна екскурзия.\nБонус- трансфер до Мол Форум Истанбул;\nБонус- посещение на Одрин и джамията Селимие;\nБонус-посещение на желязната църква Св.Стефан;\nПосещение на Небостъргача Сапфир с включен трансфер и комбиниран билет за 4D кино – симулация на полет с хеликоптер и 360 градуса панорамна площадка- 23 ЕВРО/18 ЕВРО за деца до 11.99;\nВечеря на яхта по Босфора-50 евро/35 евро за деца до 11.99;\nНощна обиколка на Истанбул и посещение на хълма Пиер Лоти- 18 евро/ 13 дете до 11.99;\nПосещение на Долмабахче- 25 евро;\nРазходка с корабче по Босфора- 18 евро/ 13 за дете до 11.99;\nДете до 11.99 г., настанени с двама възрастни - 159 лв. (доплаща се в офиса на агенцията);\nДопълнителна седалка в автобуса 70 лв. (доплаща се в агенцията)\n1-ви ден. четвъртък София – Одрин – Истанбул 590 km


Къща, построена от боклук.\nНа върха на хълма на райския остров Флорианополис (Бразилия) е много оригинална къща. Когато погледнете светлата фасада, изглежда, че жителите й са истински хипи. Всеки обаче може да наеме това цветно жилище за уикенда..\nКъща, построена от художника Хайме.\nИдеята за изграждането на светла къща дойде на ума на уругвайския художник Хайме, след като един ден той се натъкна на цял куп дъски от съборена къща. Художникът искаше «вдъхнете нов живот» в ненужни дъски и започна да строи собствена къща. В допълнение към строителния дървен материал са използвани стари стъклени бутилки, керамични плочки, счупени огледала и други неща. «боклук», които той успя да намери в сметищата.\nКъща с цветен дизайн.\nСлед като художникът живя известно време в къщата си, той реши да даде възможност на другите да усетят особената атмосфера на жилището и започна да го дава под наем. Всеки вече може да наеме дом за почивка чрез онлайн услугата Airbnb..\nСпалня в хипи къща.\nВ Cabana Floripa има няколко места за спане, така че цяла група приятели (до 7 души) ще се настанят удобно там. Друго огромно предимство на тази къща е наличието на климатик, което е много важно за горещия бразилски климат..\nКъща, построена от стар шперплат.\nДизайн на двора с помощта на стъклени бутилки.\nAirbnb е онлайн услуга, известна със своите потребителски предложения. В Норвегия можете да наемете къща точно в мезонета в горната част на ски скока Холменколен. Уютна атмосфера, спираща дъха гледка от прозореца, а само небето е по-високо …


Съдът в Лондон на практика подкрепи аргументите на Вашингтон и е истинско чудо, че Джулиан Асанж няма да бъде екстрадиран. А това означава, че разследващата журналистика и свободата на словото си остават под заплаха, пише „Дойче веле“.\nГраничи с чудо: след един крайно нечестен съдебен процес съдийката Ванеса Барейтзър в Лондон отказа да изпълни искането на САЩ за екстрадиране на създателя на „Уикилийкс“ Джулиан Асанж. Британското правосъдие всячески затрудняваше защитата на Асанж по време на процеса, поради което повечето наблюдатели очакваха, че Великобритания ще принесе в жертва на „особеното си приятелство със САЩ“ не само правата на Джулиан Асанж, но и свободата на словото. Фактът, че това не се случи, е повод за радост, но не и за истинско облекчение.\nTags: Англия, Лондон, съд


Коледен комплект за всеки тип коса Kerastase Chronologiste\nНова сила и обем-Kerasilk repower volume\nПолучавате 132 бонус точки\nЛуксозен коледен комплект с продукти от емблематичната за Kerastase серия Chronologiste с ценово предимство 61,70лв\nПодаръчна кутия с\n1, Витализиращ шампоан Kérastase Chronologiste Bain Régénérant Shampoo 250ml\nKerastase Chronologiste Bain е луксозен ревитализиращ и регенериращ шампоан за всеки тип коса, обогатен с едни от най-ценните съставки във висока концентрация. Нежно почиства, подхранва и хидратира скалпа, като в същото време прави косата сияйна и копринено мека. Обновения шампоан от серията Chronologiste ни доставя едно луксозно изживяване, което всяка коса заслужава. Анти ейдж грижа за косата и скалпа. Kerastase Chronologiste шампоана придава на косъма изключителна еластичност и гладкост. Заздравява скалпа и ревитализира косъма от корена до върха, придавайки обем и плътност.\n2, Витализираща маска Kerastase Chronologiste Régénérant Masque 200ml\n3,Термозащитен крем Kérastase Chronologiste Thermique Blow-Dry Cream 150ml\n33.00 лв 21.45 лв\nМаска за слаба и късаща се коса BIOLAGE Fiberstrong Mask 150ml.\nМаска за слаба, накъсваща се коса BIOLAGE Fiberstrong Mask е продукт, който ще направи кре..\nТравъл комплект за здрава и дълга коса Kerastase Extensioniste\nВреме за море и почивка! Не забравяйте своето Kerastase бижу за здрава и дълга коса! Травъл компл..\n422.00 лв 337.60 лв\nПодаръчен комплект за обем Moroccanoil Volume Holiday set\nКомплект Шампоан иБалсам за обем 2х250мл + Арганово олио за тънка коса 25мл + Хидратираща маска 75мл..\n148.00 лв 110.00 лв\nШампоан За Боядисана Коса Goldwell Kerasilk Color Shampoo 250ml\nИзмийте косата си, без да измивате любимият цвят! Шампоан За Боядисана Коса на Goldwell..\nКомплект Пилинг Шампоан и Маска Kérastase Chronologiste Régénérant\nКомплект за пълна анти ейдж грижа за косата. Ревитализираща терапия за блестяща, здрава и еластична ..\n201.00 лв 160.80 лв\nБалсам за суха и увредена коса Goldwell Dualsenses Rich Repair Conditioner\nНежна грижа с ураганна сила! Това е балсама за суха и увредена коса на професионалната луксо..


ПСЖ пречупи Шахтьор с голове през второто полувреме (видео) - Европейски футбол - Sportal.bg\nПСЖ пречупи Шахтьор с голове през второто полувреме (видео)\n09 декември 2015 | 00:07 - Обновена\nПари Сен Жермен победи с 2:0 като домакин Шахтьор (Донецк) в мач от последния шести кръг на груповата фаза на Шампионската лига. Попаденията реализираха Лукас Моура (57) и Златан Ибрахимович (86). ПСЖ събра 13 точки и зае второ място в крайното класиране в Група "А", която бе спечелена от Реал Мадрид. "Белите" финишираха с 16 точки, след като тази вечер пометоха с 8:0 гостуващия шведски тим Малмьо. Шахтьор остана на трето място в крайното подреждане с 3 точки и ще продължи участието си в клубните турнира на Стария континент, само че в Лига Европа. Малмьо отпада от евротурнирите, заемайки последната четвърта позиция в групата с 3 точки.\nИбрахимович можеше да изведе ПСЖ напред в резултата още в 9-ата минута, но 34-годишният шведски нападател направи сериозен пропуск. Играч на Шахтьор върна топката към вратаря Антон Каниболотски, но стражът я подари на Ибра. Ветеранът прехвърли Каниболотски, но също и вратата на гостите и до гол не се стигна в тази ситуация.\nВ 57-ата минута бразилският офанзивен халф на френския шампион Лукас Моура даде аванс на французите в резултата. Той изпрати топката в мрежата с удар от границата на наказателното поле.\nСлед това попадение футболистите на Лоран Блан пропуснаха възможности за 2:0, но все пак Ибра сложи точка на спора в 86-ата минута. Той получи извеждащ пас от Лукас, напредна и с хладнокръвен удар преодоля Каниболотски, оформяйки крайния резултат в срещата.\nПСЖ - ШАХТЬОР 2:0\n1:0 Лукас (57)\n2:0 Ибрахимович (86)


14:37 / 01.06.2017 Източник: sport.plovdiv24.bg Отпечатай Изпрати\nПосланикът на Молдова у нас Н.Пр. Щефан Горда изрази подкрепата си за Пловдив - Европейска столица на културата в личния си профил в социалните мрежи. Посланикът бе впечатлен от града и културното наследство след посещението си в Пловдив. В началото на тази седмица той обсъди с кмета на общината Иван Тотев възможностите за разширяване на икономическите отношенията между Пловдив и бизнеса от Молдова. След срещата кметът му подари тениска на "Пловдив 2019".\nОбменът в областта на културата и образованието е част от добрите взаимоотношения, които двете страни развиват вече няколко години. Европейска столица на културата е възможност за увеличаване на културния обмен между България и Молдова и обогатяване програмата на "Пловдив 2019".\nНека господин Щефан Горда да се постарае да убеди муниципия на Кишинев да върнат името на Пловдив на хубава улица или площад там. Сега вместо улица Пловдив в район Ботаника има улица Тейлър...


Публикувано от marieraly в 14:30 ч. 8 коментара:\nПубликувано от marieraly в 10:35 ч. 9 коментара:\nПубликувано от marieraly в 19:43 ч. 8 коментара:\nПубликувано от marieraly в 10:50 ч. 6 коментара:


17 апр., 2018 269 преглеждания Главна Новина / СЪБИТИЯ\nРазпродажба на книги с благотворителна цел организира БЧК-Панагюрище на 16, 17 и 18 април. Инициативата на червенокръстци е под надслов „Книга спаси – левче дари“. Книжният базар ще бъде разположен срещу ресторант „Франел“, от 17:00 часа.\nКнигите, над 300 на брой са предоставени от г-жа Дюлгярова, от личната и библиотека. Те се продават с цени от 1.00 и 2.00 лева. Събраните средства доброволците от БЧК ще предоставят на децата от ДЦМУ”Дъга”.\nЕдин учител по програмата Заедно в час ще има и в Панагюрище\nГръден хирург ще преглежда в приемния кабинет в Стрелча


Дълги опашки в КАТ-Бургас за регистрацията на газова уредба\nОще от ранните часове пред пунктовете на КАТ-Бургас са се струпали десетки, който чакат реда си\nКлючови думи: Газова уредба глоби, КАТ опашки, глоби газови уредби, Пантелей Дамянов, новините на бТВ, Тази сутрин, шофьори глоби, КАТ-Бургас, новини от Бургас\n26 Февруари 2020, Сряда, 10:45 ч.\nДълги опашки се вият пред КАТ-Бургас още от първите минути на работния ден, видя репортер на Флагман.бг. Масовите проверки от служителите на "Пътна полиция" на автомобилите, които имат газови уредби, но не са вписани в талоните, предизвика паника у шофьорите.\nОт 2014 г. законът изисква автомобилите на повече от един вид гориво да бъдат с нови талони. Малко от шофьорите обаче са ги сменили. Смяната на талоните се налага, защото реално по колите са правени реконструкции, които задължително трябва да фигурират в документите на колата.\nПоложението с дългите опашки пред гишетата на КАТ е в цялата страна, не само в Бургас.\nЦената за поставяне на газова уредба на автомобила е варираща - между 1000 и 3000 хил. лв.\nБургаските водачи масово недоволстват, че са принудени да се редят по опашки за пререгистрация, губят време, а и моментът не е подходящ за струпване на хора предвид тревожните новини за опасността от коронавирус.\nНа входната врата, където са гишетата за обсужване, има залепена бележка, на която точно са изписани законите и членовете, задължаващите шофьорите да обновят документите си, след реконструкцията.\nПо думите на водачи, които вече са преминали през процедурата, отнема вписването на газовата бутилка в талона отнема минимум три часа.\nГолемите опашки в този момент обаче са най-вече заради притеснението от големи санкции.\nОт Асоциацията на автогаз сервизите разясняват, че бутилки, монтирани преди 2014 г., по закон само се регистрират.\n„Преди 2014 г. в нито един нормативен документ не е отразено, че талонът трябва да бъде сменен. Единственото условие е било, което все още остава, при ГДП системата да е вписана в талона за ГДП, където е споменат номерът на бутилката. И нищо повече не се прави“, обясни Георги Илиев пред бтв.\nАко монтажът на бутилката е след това обаче, имате срок от три години да смените талона си. Ако не го направите, ви чака глоба.\n„След като ви е монтирана газовата уредба, до следващия годишен технически преглед трябва да се направи т.н. първоначална проверка на газовата уредба. Така нареченият "розов лист" - това търсят всички. След издаване на този розов лист срокът за вписване в талона на автомобила в КАТ е три години“, поясни още Илиев.\nГлоби се налагат и за газови бутилки с изтекъл експлоатационен срок, който обикновено е 10 години.\nЗа да не бъдат глобявани, шофьорите трябва да притежават протокол за първоначален монтаж\nСпециализираната полицейска операция, която в момента тече в цялата страна, ще продължи до 28 февруари, но това не означава, че след това няма да има още проверки.\nВ КАТ обикновено се чака много и изтощително, дори да няма някаква офанзива, каквато е сега сагата с газовите уредби. В много случаи, след изморително висене, при това на студа, шофьорът разбира от служителките, че му липсва някакъв задължителен документ и той трябва да го набави и отново да се нареди на социалистическите опашки.\n- Здравейте, преди седмица ми взеха талона на колата, защото нямах застраховка "Гражданска отговорност". Вече си направих. Казаха ми да дойда тук, за да ми го върнете - обяснява човек, чакал два часа да му дойде реда.\n- Носите ли големия талон?\n- Не. Не знаех, че трябва. Не може ли без него?\n- Не може. Вземете го и елате пак.\n- Но аз съм от Айтос.\n- Значи ще се върнете в Айтос, ще го вземете и ще дойдете пак - казва служителката.\n- Еййй, за 5 минути ми взехте талона, сега две дена ще ме мотаете, преди да ми го върнете - хленчи човекът, но няма избор и тръгва за Айтос.\nХората много често не знаят какви документи се изискват в КАТ. Например, при прехвърляне на автомобил на юридическо лице след лизинг, освен всичко друго, трябва да се представи и актуално състояние на фирмата. Такова срещу 1 лев можете да получити за 1 минута от застрахователите срещу КАТ. В самия КАТ обаче служителките често нямат връзка с Търговския регистър. "Просто нямат интернет. В 21-ви век", обяснява един от застрахователите.\nТака че, братя, чакане и нерви му е майката! Да сте живи и здрави!\nПорното е опасно за здравето Татяна Йотова спечели „Срещу вятъра“ с песен за заключеното време, наградата й е от Христо Дюлгеров Сушата доведе до рекордно нисък добив на пшеница Барманът Коки от „Стъклен дом” пие бира след бира Ръкавици и маски замърсяват седем от големите реки в Европа\nKaто Ви спре катаджията за проверка,наплюнчете си добре пръстите,изкарайте книжката и му я подайте, да видим дали ще я вземе!\nТа как малоумните катаджии разбират, че на автомобила има годна, работеща газова уредба или само елементи от нея, които не позволяват на автомобила да се движи на газ?\nАз си свалих газовото , писна ми да давам пари на тези рекетьори, и да ме правят на малоумник в КАТ.\nТова е абсолючтно издевателство върху населението. Гадните чиновници винаги са ни третирали като все сме им длъжни за нещо и най-вече за абсолютните им, невнятност, ленност и зоологическа нищета. Каква е точно конструктивната промяна на автомибила сле като се монтира газова уредба. Конструктивна промяна е монтажа на багажник на покрива, защото се променя конструкцията. Газовата уредба е доп. тех.оборудбване, без това да налага никаква конструктивна промяна. Тоест, подхвърля се накакво налудно обяснение и ние сме длъжни да го изпълним и защо е всичко това, какво е значението като се смени талона??? Обяснение няма, просто да се губи време. Изроди мръсни....ще дойде и вашето време!\nрекет и овцете остригани пак\nИ от 2014г къде спаха досега??\nДа се сърдят на себе си,защото българина не е свикнал на ред. Трябваше да започнат да глобяват без да предупреждават, непознаването на закона не е оправдание.\nИ по лошо ще става под управлението на Шайката ГЕрП и\nMa4kai tiq nevernici\nТова е най малоумната държава всеки ден измислят някоя простотия за пари не се издържа вече това трябва да приключи\nИ да не забравите пак да гласувате за нас!!!\nАвтомобилни газови уредби - АГУ\nИнформация за собствениците на автомобили с газови уредби:\nПри монтажа на газовата уредба се издава протокол от сервиза монтирал АГУ и се прави узаконяване в пункт оторизиран за ГТП на АГУ. Газовата уредба се регистрира в КАТ, в големият талон се вписва газ-бензин.\nПървоначалната проверка е процедурата, при която официално се вписва в регистъра на Автомобилна регистрация чрез системата на Демакс всеки един автомобил, конвертиран на газ. Проверката се извършва от двама специалисти – инженери, оторизирани за тази дейност и подлежи на заплащане.\nПървоначалната проверка представлява именно идентификацията и установяването на съответствия по отношение на евростандарти и изисквания.\nВалидният документ е протокол за монтаж по образец, издаван от сервиза, извършил монтажа. КАТ само регистрират събитие , като го вписват в талона .\nЗа тях е необходимо единствено копие от документа за първоначална проверка. (За автомобилите преди 2014 – удостоверение от ГТП с вписани данни за АГУ).\nПубликуваме тук информация, във връзка с хаоса и слуховете, в медии и интернет пространството от 2014г.!\nНай-важното е че, КАТ официално потвърдиха че, няма срок за смяната на талон и че, ще продължат да обслужват своите клиенти след 02.03.2014 БЕЗ ДА ИМ НАЛАГАТ ГЛОБИ:\nТова прави напълно нелогично чакането на опашки пред пунктовете на КАТ\nСъщо така, слуховете относно протокол или друг документ, който струва 300-400 лв. или други спекулативни суми са напълно неоснователни. Което се потвърждава в съобщението от пресцентъра на МВР.\nСлед 02.03.2014 г. промяна за автомобилите, които са оборудвани с АГУ преди тази дата няма да има.\nПървоначалната проверка, която се въвежда от Наредба Н-3 след тази дата, касае автомобилите, конвертирани след тази дата и според готвената промяна в Наредба Н-3, която ще стане факт до дни, ще се извършва в пунктовете за годишен технически преглед и цената ѝ по прогнози няма да надхвърля тази на периодичния технически преглед в ГТП.\ngazНа тази първоначална проверка ще подлежат автомобили, оборудвани с АГУ след 02.03.2014г.\nШофьор не спира на червен светофар и го спира КАТ! Защо не спряхте на червения сигнал? Ама трябва ли да спирам пита водача. Да, трябва, пише го в закона! казва катаджията. Да му еба закона долу ГЕРБ ББойко е виновен- кряка шофьора!\nПЕДЕРАСТИ СТЕ ВСИЧКИ И БОЙКО ДА МИ ЛАПА.....\nТоя прост и безхребетен народ как да не му дереш по 3 кожи, и аз да бях и аз така щях да правя, малко ви е , трябва данък въздух да въведът и по един водомер на оная работа да плащаш по 100 лв на куб изпикано\nАбе флагман поне един репортер\nКойто да напише нещо разбираемо нямате ли бре??\nУра другари, да живее ГеРП.\nБахти стадото овце e\nЗа сливенските и меденруднишките "автомобили" с НЕзаводски гърнета, които шумят и будят цели комплекси? С окачвания, които са НЕзаводски ? С премахнати катализатори? За тях някой нещо да каже? Изменения ли са това или си е нормално?\nКат е една от причините да ме е срам,че съм българин.\nСледваща стъпка е да се намали поне наполовина ДАНЪКА на съответния автомобил понеже не замърсява изобщо\nМис-Бикини от Барселона\nКупете си като мен Порше Макон и няма да имате проблеми.\nАз съм си закупил кома миналата година закона е от 2014 г. Защо кат не си е свършила работата колата съм я закупил със газова уредва. Във кои е грешката\nНа който не му пише ГАЗ в талона веднага да занесе 150 лв в най-близкия клуб на ГЕРБ. Събираме за нова къща на Мис-Бикини.


Флинт - Хавърфордуест Каунти Прогноза 01 май 2021\nФлинт – Хавърфордуест Каунти Прогноза 01 май 2021\nxGprognozi.com » Футболни Прогнози » Флинт – Хавърфордуест Каунти Прогноза 01 май 2021\nФлинт ЗРЗПП\t Още\nХавърфордуест Каунти ЗРЗЗП\t Още\nЗ (1.51) 1 - 0 (1.24)\n1.38 xG / 1.19 G\n1.41 xG / 0.94 G\n1.62 xGA / 1.81 GA\n0.99 xG / 1.16 G\n1.65 xGA / 1.81 GA\nНа 01.05.2021 един срещу друг се изправят отборите на Флинт и Хавърфордуест Каунти. Двубоят е част от програмата на 7 кръг във Уелс Висша Лига. За последно двата отбора се изправиха един срещу друг в шампионатен двубой на 24.04.2021. Той завърши при резултат Хавърфордуест Каунти 0 - 0 Флинт. Преглеждайки мачовете на двата отбора в последните седмици, Флинт не убеждава в домакинските си мачове, докато Хавърфордуест Каунти се представя на ниво като гост. От началото на сезона в Уелс Висша Лига, Флинт печели средно по 0.86 точки в домакинствата си. Хавърфордуест Каунти добавя към актива си средно по 0.93 точки в гостуванията си.\nНападателите на Флинт получават добри шансове за гол, но не се възползват. Позицията на Флинт в класирането може да е много по-висока, ако футболистите в предни позиции поемат отговорност и покажат по-добра концентрация в следващите мачове. Според данните ни Флинт се очаква да вкарва средно по 1.41 гола като домакин този сезон в сравнение с вкарани 0.94 до момента.\nВ домакинствата си Флинт допуска средно по 1.25 гола. За момента това е по-малко от очакваните средно по 1.64 гола, но ще е нужно повече концентрация в следващите мачове. В противен случай резултатите на Флинт може да се влошат в следващите кръгове.\nСпрямо статистиката, с която разполагаме за гостуванията на Хавърфордуест Каунти, вкараните попадения (1.31) са повече отколкото очакваните (1.06). Това означава, че нападението на Хавърфордуест Каунти е в страхотна форма и показва добра индивидуална класа. Нападателите на отбора определено имат нюх пред гола.\nФлинт - Хавърфордуест Каунти Резултати\nСпоред статистиката, с която разполагаме, в последните години двата отбора са изиграли общо 3 мача помежду си в Уелс Висша Лига. Във въпросните 3 двубоя, Флинт записа 1 победи, Хавърфордуест Каунти триумфира в 1 мача и 1 мача завършват с равенство. Според данните, с които разполагаме, Флинт и Хавърфордуест Каунти вкарват средно по 1.67 гола, когато играят един срещу друг. Залог на гол-гол печели в 0% от съперничествата помежду им. Линията от 2.5 гола е покрита в 33% от срещите.\nСтатистика на Флинт и Хавърфордуест Каунти в предишните 3 мача между тях в Уелс Висша Лига.\nХавърфордуест Каунти 0-0 Флинт\nХавърфордуест Каунти 0-3 Флинт\nФлинт 0-2 Хавърфордуест Каунти\nФлинт - Хавърфордуест Каунти Статистика\nПодробна статистика от мачовете на Флинт и Хавърфордуест Каунти през настоящия сезон. Бутон "Всички" показва статистика само за мачовете на Флинт като домакин и Хавърфордуест Каунти като гост.\nХавърфордуест Каунти - Пенибонт\nЗ (1.06) 0 - 4 (2.3)


Банята е важна част от всяко жилище.\nОценка съгласно ISO 9001\nКогато документацията на системата за осигуряване на качеството в съответствие с изискванията на\nКак да направите банята си място за спа отдих?\nВ днешно време, заради причини от сорта на криза, безработица и всякакви други затруднения, хората търсят ниските цени, достъпното, това, от което се нуждаят, но трудно могат да си позволят.\nПървоначално плъзгащите се врати са били с вградени касети в стените. Те са предпочитани и до днес, заради голямото им удобство да пестят повече място в жилището.\nСкъпи или евтини са дамските бижута от полускъпоценни камъни?\nПолускъпоценните камъни са изключително красиви и не само това.


Начало Икономика Земеделие Греков: Вносните храни в хипермаркетите са съмнителни\nСлужителите от Агенция "Митници" и "Гранична полиция" ще проследяват храните от влизането им през граница у нас до мястото на разтоварване в магазините\n09:01 02.10.2013 148 ~ 1 мин. четене\nИма съмнения, че вносните храни в големите хипермаркети, част от които се вкарват и незаконно, са със съмнителен произход и качество. Това заяви земеделският министър Димитър Греков пред БНТ. Точно затова финансовото министерство, митниците и Гранична полиция ще започнат от следващия месец масирани проверки, обясни той.\nПо думите му служителите от Агенция "Митници" и "Гранична полиция" ще проследяват храните от влизането им през граница у нас до мястото на разтоварване в магазините. "Контролът няма да е само финансов, но и качествен", уточни Греков.\nЗа да се избегне контрабандният внос на хранителни продукти от трети страни, министърът посочи, че ще бъде приложен румънският метод. Една от тези мерки, прилагани в северната ни съседка, е камионите с продукти да се пломбират още на границата. Разпломбирането ще се извършва едва когато камионът достигне крайната си цел и стоката бъде разтоварена в данъчен склад.\n"Трябва да работим за тези по-високи качествени показатели на храната. Ще работим не само за биопродукти и екологично чисти храни, но и цялата българска продукция да бъде със знак за качество", заяви Греков.